ICIWUZYO 3
Uzye Ningalanzyanya Wuli na Wakwasi?
UZYE UNGACITA WULI?
Yelenganya vino vikucitika: Ape citatu amanguzi. E Geoffrey uwa myaka 17, apano wamala vye ukuwomba incito yino tekuwomba nomba akulonda apuzeko! Wasya e TV nu kwikala pa cilimba cino wakunda.
Pano akwikala vye, e Yisi wafika nu kufika lyo afuzilwe.
“We Geoffrey! Nga cani cino uyizile wasalala vye mu cilimba ukutamba nu TV icakuti uwakwavwako umuzuna wako ukuzana ivya ku sukulu? Usilonda ukwivwa vino twakunena!”
E Geoffrey atalika ukuyinong’onya lyo ne Yisi akwivwa ati, “E Tata nawe watalika, mwati avino nkalonda.”
E Yisi wapalamila. “Wati wuli we mwana we?”
E Geoffrey wafuuta, swinya wakumfya kumfya aminso pano akwasuka ukuti “Pasi nanti cimwi Tata.”
E Yisi wafulwa nkaninye. “Utize unyocezyepo ukulanda nanene wowo, ukwivwa?”
Uzye ndi awewe, ungacita wuli pakuti utasuka umukwasi ndi vino Geoffrey wacisile?
TEYELENGANYA!
Ukulanzyanya na wakwasi kwawa ngati akupisya motoka. Nga kuli cino cicinzile umusewo, ungavwamba inzila yinji.
KU CAKULOLELAKO:
E Leah watili, “cikambomela ukulanda nu tata, amuno manda yamwi nga ukumunena cimwi apano akwiza mukukwasuka ukuti, ‘Ntivwile uzye te wati wuli?’”
E LEAH ANGASOOLAPO UKUCITA CONGA PE VYO-O VITATU
Angapundilila e yisi
E Leah wapundilila yisi, “Wikako amano Tata, vino nkulanda vicindime nkaninye!”
Angaleka ukunena e yisi icili consinye
E Leah waleka ukunena e yisi intazi zino akupitamo.
Angalindilila impindi yinji inzima yino angiza alande nu yisi
E Leah walanda nu yisi impindi yinji mukulungatika pano asi nivyakucita, nanti wamulembela vye e kalata ukulondolola intazi yino akweti.
Acili kwi pe vyo vitatu cino ukwelenganya ukuti acino Leah afwile ukucita?
YELENGANYA: E yisi akwelenganya pe vinji—acino atamanyile cino cilenzile Leah afulwe. Awuno umulandu wuno e yisi atange amanye cino cikulenga ukuti amupundilila nga cakuti e Leah wasolapo ukucita vino vili Pa A. Yo-o inzila yitange yilenge e yisi ukuteyelezya kwe vino Leah akulanda, swinya cingalanjizya nu kuti atacindika e yisi. (Waefeso 6:2) Acino fwandi yo-o inzila itange yiziipile wonsinye wowili
Cingapepuka ukusolapo ukucita cino cili Pa B, lelo lyo pasi navino wacita. Amulandu ci? Amuno pakuti e Leah amale intazi yino akweti afwile ukulanda nu yisi—ne yisi afwile ukumanya intazi zino Leah akupitamo pa kuti amwavwe. Fwandi ukuleka ukulanda kutanga kumale intazi.
Ukusolapo ukucita cino cili Pa C, kungalanjizya vye ukuti e Leah atalesile icili consinye ukumulesya ukulanda nu yisi. Lelo wasolapo ukulanda nu yisi impindi yinji. Nga cakuti e Leah wasolapo ukulembela yisi e kalata, angapepucilwa zuwa.
Ukulemba kalata kungalenga alande vilyanye vino te kulonda ukunena e yisi. Pano yisi akuwazya kalata alimanya cino Leah akulonda ukumunena, swinya angamanya ni ntazi yino akupitamo. Inzila ya Pa C yingavwa wonsinye wowili, e Leah nu yisi. Fwandi ukuwomvya yo-o inzila mukulungatika nanti ukulemba kalata, lyo akuwomba ukulingana nu kusunda kwa mu Baibolo ukwakuti ‘mwacita ivintu vino vikaleta umutende.’—Waroma 14:19.
Uzye avyani vinji vino e Leah angasolapo ukucita?
Lemba inzila na yinji yino ukulola ukuti angawomvya, swinya ulembe na vino vingafumamo.
UTALANDA AMAZWI AYAKUTI AWAKWASI AWAYIVWILA MUNJI
Uwakwizuka ukuti vino ungalanda vingapusana na vino awakwasi wangavivwa.
KU CAKULOLELAKO:
Awakwasi wakulonda ukumanya cino cilenzile ukuti uwaloleka umufwilimane. Nga wawatolelela ukuti “avyakumanya ne mweneco.”
Awakwasi wangivwa ngati ukuti: “Ntanga minene vino vikuntamya amuno ntamisuwila nkani. Ninganena ni viwuza vyane pa ntazi yino nkweti ukulusye mwemwe.”
Tuti ukweti intazi inkulu, nga awakwasi wakunena ukuti wakulonda ukukwavwa. Apano wawatolelela ukuti: “Mutasakamala. Manyile ivyakucita.”
Awakwasi wangivwa ngati ukuti:
Ukwasuka kuzima kungawa akwakuti:
tum_Latn tum_Latn tum_Latn bem_Latn bem_Latn bem_Latn bem_Latn bem_Latn bem_Latn bem_Latn tum_Latn bem_Latn bem_Latn bem_Latn bem_Latn bem_Latn sot_Latn bem_Latn bem_Latn nya_Latn cjk_Latn bem_Latn bem_Latn bem_Latn bem_Latn bem_Latn bem_Latn bem_Latn tum_Latn cjk_Latn bem_Latn bem_Latn bem_Latn tum_Latn bem_Latn tum_Latn tum_Latn